title: Vykonávacie nariadenie Komisie (EÚ) 2017/1185 z 20. apríla 2017, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie (Text s významom pre EHP )

text:
               4.7.2017

               SK

               Úradný vestník Európskej únie

               L 171/113

         VYKONÁVACIE NARIADENIE KOMISIE (EÚ) 2017/1185
   z 20. apríla 2017,
   ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (1), a najmä na jeho článok 67 ods. 3,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (2), a najmä na jeho články 126, 151 a 223 ods. 3,
   keďže:

               (1)

               Nariadením (EÚ) č. 1307/2013 sa zrušilo a nahradilo nariadenie Rady (ES) č. 73/2009 (3) a nariadením (EÚ) č. 1308/2013 sa zrušilo a nahradilo nariadenie Rady (ES) č. 1234/2007 (4). V nariadeniach (EÚ) č. 1307/2013 a (EÚ) č. 1308/2013 a aktoch prijatých na základe uvedených nariadení sa stanovuje široká škála povinností týkajúcich sa poskytovania informácií a predkladania dokumentov Komisii. Uvedenými nariadeniami sa Komisia zároveň splnomocňuje prijímať delegované a vykonávacie akty v danej súvislosti. V záujme zabezpečenia bezproblémového poskytovania informácií a predkladania dokumentov členskými štátmi Komisii sa musia prostredníctvom takýchto aktov prijať určité pravidlá. Uvedenými aktmi by sa mali nahradiť pravidlá stanovené v nariadení Komisie (ES) č. 792/2009 (5), ktoré sa zrušuje delegovaným nariadením Komisie (EÚ) 2017/1183 (6).

               (2)

               Mala by sa stanoviť metóda, ktorá sa bude uplatňovať pri poskytovaní informácií a predkladaní dokumentov požadovaných na základe oznamovacích povinností stanovených v nariadeniach (EÚ) č. 1307/2013 a (EÚ) č. 1308/2013 doplnených delegovaným nariadením (EÚ) 2017/1183, a mali by sa špecifikovať výnimky z uvedenej metódy oznamovania.

               (3)

               Ak sa majú dokumenty uznať za dokumenty slúžiace účelom Komisie, malo by byť možné zaručiť autentickosť, integritu a čitateľnosť uvedených dokumentov a súvisiacich metadát počas celého obdobia ich povinného uchovávania.

               (4)

               S dokumentmi sa musí zaobchádzať v súlade s pravidlami ochrany osobných údajov. S týmto cieľom by sa mali uplatňovať všeobecné pravidlá stanovené v právnych predpisoch Únie, a to najmä v smernici Európskeho parlamentu a Rady 95/46/ES (7), nariadeniach Európskeho parlamentu a Rady (ES) č. 45/2001 (8) a (ES) č. 1049/2001 (9) a smernici Európskeho parlamentu a Rady 2002/58/ES (10), a zároveň by sa mali stanoviť ďalšie ustanovenia usmerňujúce členské štáty.

               (5)

               Je dôležité, aby poskytované informácie boli relevantné pre príslušný trh, aby boli presné a úplné, pričom členské štáty by mali prijať potrebné opatrenia na zaistenie dodržiavania týchto požiadaviek, vrátane dodržiavania príslušných lehôt na poskytovanie požadovaných informácií hospodárskymi subjektmi.

               (6)

               Prípad, keď členský štát nezašle oznámenie, by mala Komisia v záujme zjednodušenia a zníženia administratívnej záťaže vykladať ako nulové oznámenie členského štátu.

               (7)

               Členské štáty môžu poskytnúť dodatočné informácie, ktoré sú relevantné pre daný trh a ktoré presahujú rámec toho, čo sa požaduje na základe tohto nariadenia. Komisia prostredníctvom informačného systému zabezpečí dostupnosť potrebného formulára na poskytovanie takýchto informácií.

               (8)

               Informácie o cenách výrobkov a o výrobe a trhu sa požadujú na účely monitorovania, analýzy a riadenia trhu s poľnohospodárskymi výrobkami a na účely uplatňovania nariadenia (EÚ) č. 1308/2013. V tejto súvislosti je vhodné, aby sa stanovili pravidlá týkajúce sa poskytovania týchto informácií.

               (9)

               V záujme zjednodušenia a uľahčenia prístupu k pravidlám týkajúcim sa oznamovacích povinností je vhodné zahrnúť do tohto nariadenia ustanovenia o oznámeniach zasielaných členskými štátmi Komisii, ktoré sa týkajú údajov o poľnohospodárskych trhoch, najmä údajov o cenách, výrobe a bilancii, ktoré sa v súčasnosti uvádzajú v nariadeniach Komisie (ES) č. 315/2002 (11), (ES) č. 546/2003 (12), (ES) č. 1709/2003 (13); (ES) č. 2336/2003 (14), (ES) č. 2095/2005 (15), (ES) č. 952/2006 (16), (ES) č. 1557/2006 (17), (ES) č. 589/2008 (18), (ES) č. 826/2008 (19), (ES) č. 1249/2008 (20), (ES) č. 436/2009 (21), (EÚ) č. 1272/2009 (22) a (EÚ) č. 479/2010 (23) a vo vykonávacích nariadeniach Komisie (EÚ) č. 543/2011 (24), (EÚ) č. 1288/2011 (25), (EÚ) č. 1333/2011 (26) a (EÚ) č. 807/2013 (27). Tieto oznamovacie povinnosti by sa mali aktualizovať na základe získaných skúseností a v záujme účinnejšieho riadenia spoločnej poľnohospodárskej politiky.

               (10)

               S cieľom získať komplexný obraz o oznamovaných údajoch týkajúcich sa cien a sledovať trendy je vhodné požadovať, aby sa vymedzil každý cenový rad.

               (11)

               Členské štáty, ktoré neprijali euro, oznamujú informácie o cenách vo svojej oficiálnej mene.

               (12)

               Únia má povinnosť poskytovať určité oznámenia Svetovej obchodnej organizácii (WTO) v súlade s článkom 18 ods. 2 Dohody WTO o poľnohospodárstve (28) ako sa ďalej podrobne uvádza v odseku 4 dokumentu WTO G/AG/2 z 30. júna 1995 a v prílohe k ministerskému rozhodnutiu prijatému vo WTO 19. decembra 2015 o hospodárskej súťaži v oblasti vývozu [WT/MIN(15)/45-WT/L/980]. S cieľom zabezpečiť dodržiavanie týchto požiadaviek Únia požaduje od členských štátov určité informácie, a to informácie týkajúce sa domácej podpory a hospodárskej súťaže v oblasti vývozu. Preto by sa mali stanoviť ustanovenia týkajúce sa oznámení, ktoré majú členské štáty poskytovať Komisii na tieto účely.

               (13)

               Ustanovenia týkajúce sa oznamovania v sektore cukru by sa však mali uplatňovať od 1. októbra 2017 s cieľom zabezpečiť hladký prechod v súvislosti s ukončením uplatňovania systému kvót.

               (14)

               Nariadenia (ES) č. 315/2002, (ES) č. 952/2006, (ES) č. 589/2008, (ES) č. 826/2008, (ES) č. 1249/2008, (ES) č. 436/2009, (EÚ) č. 1272/2009, (EÚ) č. 479/2010 a vykonávacie nariadenia (EÚ) č. 543/2011, (EÚ) č. 1333/2011 a (EÚ) č. 807/2013 by sa preto mali zodpovedajúcim spôsobom zmeniť. Nariadenia (ES) č. 546/2003, (ES) č. 1709/2003, (ES) č. 2336/2003, (ES) č. 2095/2005 a (ES) č. 1557/2006 a vykonávacie nariadenie (EÚ) č. 1288/2011 by sa mali zrušiť.

               (15)

               Opatrenia stanovené v tomto nariadení sú v súlade so stanoviskom Výboru pre priame platby a Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   KAPITOLA I

      ZÁSADY A POŽIADAVKY TÝKAJÚCE SA INFORMAČNÉHO SYSTÉMU

   Článok 1
   Informačný systém Komisie a metóda oznamovania
   1.   Poskytovanie informácií a predkladanie dokumentov požadovaných na základe oznamovacích povinností stanovených v nariadeniach (EÚ) č. 1307/2013 a (EÚ) č. 1308/2013 a aktov prijatých na základe týchto nariadení sa uskutočňuje prostredníctvom informačného systému, ktorý Komisia sprístupní členským štátom.
   Informácie a dokumenty sa zostavujú a oznamujú v súlade s:

               a)

               postupmi stanovenými v rámci informačného systému;

               b)

               prístupovými právami, ktoré prideľuje centrálny kontaktný orgán uvedený v delegovanom nariadení (EÚ) 2017/1183 a

               c)

               formulármi, ktoré sú pre používateľov dostupné v informačnom systéme.

         2.   Odchylne od prvého pododseku odseku 1 môžu členské štáty poskytnúť požadované informácie Komisii poštou, faxom, elektronickou poštou alebo ich môže osobne odovzdať poverená osoba:

               a)

               ak Komisia v prípade konkrétnej oznamovacej povinnosti nesprístupní nástroj informačnej technológie;

               b)

               v prípadoch vyššej moci a vo výnimočných situáciách, pre ktoré členský štát nemôže použiť informačný systém uvedený v odseku 1.

         Článok 2
   Integrita a čitateľnosť dokumentov v priebehu času
   Informačný systém, ktorý sprístupní Komisia, sa navrhne tak, aby chránil integritu predkladaných a archivovaných dokumentov. Informačný systém predovšetkým:

               a)

               umožňuje jednoznačné identifikovanie každého používateľa a zahŕňa účinné opatrenia na kontrolu prístupových práv s cieľom chrániť pred protiprávnym, zlovoľným alebo nepovoleným prístupom, vymazaním, zmenou alebo presunom dokumentov, súborov alebo metadát;

               b)

               je vybavený systémami fyzickej ochrany pred vniknutiami a environmentálnymi vplyvmi a softvérovou ochranou pred možnými kybernetickými útokmi;

               c)

               zabraňuje nepovoleným zmenám a zahŕňa mechanizmy integrity, ktorých účelom je overiť, či sa dokument v priebehu času zmenil;

               d)

               uchováva kontrolný záznam o každej dôležitej fáze postupu;

               e)

               v súlade s písmenom b) uchováva uložené údaje v prostredí, ktoré je bezpečné tak z fyzického, ako aj softvérového hľadiska;

               f)

               vykonáva spoľahlivú konverziu formátu a migráciu s cieľom zaručiť, aby boli dokumenty čitateľné a prístupné v priebehu celého požadovaného obdobia uchovávania;

               g)

               má dostatočne podrobnú a aktuálnu prevádzkovú a technickú dokumentáciu týkajúcu sa fungovania a vlastností systému; táto dokumentácia musí byť organizačným subjektom zodpovedným za prevádzkové a/alebo technické špecifikácie stále dostupná.

         Článok 3
   Autentickosť dokumentov
   Autentickosť predloženého dokumentu alebo dokumentu uloženého prostredníctvom informačného systému v súlade s týmto nariadením sa uznáva, ak osoba, ktorá dokument zaslala, je riadne identifikovaná a ak bol dokument vypracovaný a predložený v súlade s týmto nariadením.
   Článok 4
   Ochrana osobných údajov
   1.   Ustanovenia tohto nariadenia sa uplatňujú bez toho, aby bola dotknutá smernica 95/46/ES, nariadenie (ES) č. 45/2001, nariadenie (ES) č. 1049/2001 a smernica 2002/58/ES a ustanovenia prijaté v súlade s nimi.
   2.   Členské štáty prijmú potrebné opatrenia na ochranu dôvernosti údajov získaných od hospodárskych subjektov.
   3.   Ak boli informácie oznamované Komisii získané od menej ako 3 prevádzkovateľov alebo ak informácie od jedného prevádzkovateľa predstavujú z hľadiska objemu viac ako 70 % takýchto informácií, príslušný členský štát na to Komisiu upozorní pri poskytovaní týchto informácií.
   4.   Komisia neuverejní informácie takým spôsobom, ktorý by umožnil identifikáciu individuálneho prevádzkovateľa. V prípadoch, kde existuje takéto riziko, Komisia uverejní takéto informácie iba v súhrnnej forme.
   Článok 5
   Štandardné oznámenie
   Ak nie je v aktoch uvedených v článku 1 stanovené inak, v prípade, že členský štát neposkytol Komisii požadované informácie alebo nepredložil požadované dokumenty do stanoveného termínu („nulový návrat“), má sa za to, že členský štát Komisii oznámil:

               a)

               v prípade kvantitatívnych informácií: „nulovú hodnotu“;

               b)

               v prípade kvalitatívnych informácií: že nemá „žiadne informácie, ktoré by oznámil“.

         KAPITOLA II

      POSKYTOVANIE INFORMÁCIÍ O CENÁCH, VÝROBE A TRHU A INFORMÁCIÍ POŽADOVANÝCH NA ZÁKLADE MEDZINÁRODNÝCH DOHÔD

      ODDIEL 1

         Poskytovanie informácií o cenách, výrobe a trhu

   Článok 6
   Poskytovanie informácií o cenách, výrobe a situácii na trhu
   Poskytovanie informácií o cenách, ktoré sa požaduje na základe oznamovacej povinnosti stanovenej v článku 2 delegovaného nariadenia (EÚ) 2017/1183, sa uskutočňuje v súlade s prílohou I a prílohou II.
   Poskytovanie informácií o výrobe a trhoch, ktoré sa požaduje na základe oznamovacej povinnosti stanovenej v článku 2 delegovaného nariadenia (EÚ) 2017/1183, sa uskutočňuje v súlade s prílohou III.
   Článok 7
   Integrita informácií
   1.   Členské štáty prijmú opatrenia potrebné na zabezpečenie toho, aby boli poskytované informácie relevantné pre príslušný trh a aby boli presné a úplné. Členské štáty zaistia, že oznamované kvantitatívne údaje predstavujú konzistentné štatistické rady. V prípade, že členský štát má dôvod domnievať sa, že oznamované informácie nemusia byť relevantné, presné alebo úplné, upozorní na to Komisiu pri poskytovaní týchto informácií.
   2.   Členské štáty oznamujú Komisii všetky dôležité nové informácie, ktoré by mohli podstatne zmeniť už poskytnuté informácie.
   3.   Členské štáty prijmú potrebné opatrenia, aby zabezpečili, že im príslušné hospodárske subjekty poskytnú požadované informácie v stanovených lehotách. Hospodárske subjekty poskytnú členským štátom informácie, ktoré musia byť v súlade s požiadavkami na informácie stanovenými v tomto nariadení.
   Článok 8
   Doplňujúce informácie
   Členské štáty môžu Komisii poskytovať doplňujúce informácie k informáciám požadovaným v prílohách I, II a III prostredníctvom informačného systému uvedeného v článku 1, pokiaľ príslušný členský štát považuje takéto informácie za relevantné. Poskytovanie takýchto informácií sa uskutočňuje prostredníctvom formulára, ktorý Komisia sprístupňuje v rámci systému.
   Článok 9
   Vymedzenie cien
   1.   Pre každé oznámenie cien požadované v tomto oddiele členské štáty oznámia zdroj a metodiku použitú na určenie oznámených cien. Takéto oznámenia zahŕňajú informácie o reprezentatívnych trhoch určených členskými štátmi a súvisiace koeficienty váženia.
   2.   Členské štáty oznamujú Komisii akékoľvek zmeny informácií poskytnutých v súlade s odsekom 1.
   3.   Členské štáty zaistia, že Komisia má právo zverejniť údaje, ktoré jej poskytujú, s výhradou článku 4.
   Článok 10
   Oznamovanie cien v oficiálnej mene
   Pokiaľ sa v prílohách I, II a III nestanovuje inak, členské štáty oznamujú informácie o cenách vo svojej oficiálnej mene, bez DPH.
   Článok 11
   Týždenné monitorovanie cien
   Pokiaľ sa v prílohe I nestanovuje inak, členské štáty oznamujú Komisii týždenné informácie o cenách za predchádzajúci týždeň, ktoré sa uvádzajú v prílohe I, a to každú stredu do 12.00 hod. (bruselského času).
   Článok 12
   Iné ako týždenné monitorovanie informácií o cenách a monitorovanie výroby
   Členské štáty v stanovených lehotách oznamujú Komisii:

               a)

               iné ako týždenné informácie o cenách, ktoré sa uvádzajú v prílohe II k tomuto nariadeniu a

               b)

               informácie o výrobe a trhu, ktoré sa uvádzajú v prílohe III k tomuto nariadeniu.

      ODDIEL 2

         Oznamovanie požadované na základe medzinárodných dohôd

   Článok 13
   Údaje WTO o domácej podpore
   1.   Členské štáty každoročne do 31. októbra oznamujú Komisii údaje o vnútroštátnych rozpočtových výdavkoch vrátane ušlých príjmov, o domácich podporných opatreniach v prospech poľnohospodárskych výrobcov za predchádzajúci finančný rok Únie. Takéto oznámenie zahŕňa údaje o opatreniach financovaných z rozpočtu Únie a vzťahuje sa na zložky financovania na vnútroštátnej úrovni, ako aj na úrovni Únie. Oznámenie sa nevzťahuje na opatrenia v plnej miere financované z rozpočtu Únie.
   2.   Údaje požadované podľa odseku 1 sú údaje stanovené v dokumente WTO G/AG/2 týkajúcom sa domácej podpory a poskytujú sa prostredníctvom formulára stanoveného v uvedenom dokumente.
   Článok 14
   Údaje WTO o hospodárskej súťaži v oblasti vývozu
   1.   Členské štáty každoročne do 28. februára oznamujú Komisii údaje o týchto opatreniach týkajúcich sa hospodárskej súťaže v oblasti vývozu uplatnených v predchádzajúcom kalendárnom roku:

               a)

               finančná podpora v oblasti vývozu (vývozné úvery, záruky na vývozné úvery alebo poisťovacie programy);

               b)

               medzinárodná potravinová pomoc;

               c)

               vyvážajúce poľnohospodárske štátne obchodné podniky.

         2.   Údaje požadované podľa odseku 1 sú údaje stanovené v prílohe k ministerskému rozhodnutiu prijatému vo WTO 19. decembra 2015 o hospodárskej súťaži v oblasti vývozu a poskytujú sa prostredníctvom formulára stanoveného v uvedenej prílohe.
   KAPITOLA III

      ZÁVEREČNÉ USTANOVENIA

   Článok 15
   Zmena viacerých nariadení a prechodné opatrenia
   1.   Článok 1 nariadenia (ES) č. 315/2002 sa vypúšťa.
   2.   Články 12, 13, 14, 14a, 15a, 20, 21 a 22 nariadenia (ES) č. 952/2006 sa vypúšťajú od 1. októbra 2017. Tieto ustanovenia sa budú aj naďalej uplatňovať v súvislosti so zostávajúcimi oznámeniami týkajúcimi sa systému kvót na cukor.
   3.   Článok 31 nariadenia (ES) č. 589/2008 sa vypúšťa.
   4.   Bod A prílohy III k nariadeniu (ES) č. 826/2008 sa vypúšťa.
   5.   Článok 16 ods. 8, článok 17, článok 25 ods. 3, článok 27 ods. 1 a 2, článok 34 ods. 2 a článok 36 nariadenia (ES) č. 1249/2008 sa vypúšťajú.
   6.   Článok 19 nariadenia (ES) č. 436/2009 sa vypúšťa, okrem odseku 1 písm. b) bodu iii) a odseku 2, ktoré sa budú naďalej uplatňovať do 31. júla 2017.
   7.   Článok 56 ods. 3 a 4 nariadenia (EÚ) č. 1272/2009 sa vypúšťa.
   8.   Články 1a, 2 a 3 nariadenia (EÚ) č. 479/2010 sa vypúšťajú.
   9.   Článok 98 vykonávacieho nariadenia (EÚ) č. 543/2011 sa vypúšťa.
   10.   Článok 11 vykonávacieho nariadenia (EÚ) č. 1333/2011 sa vypúšťa.
   11.   Článok 4 ods. 2 a 3 a článok 7 vykonávacieho nariadenia (EÚ) č. 807/2013 sa vypúšťajú.
   Článok 16
   Zrušenie
   Zrušujú sa tieto nariadenia:

               —

               nariadenie (ES) č. 546/2003,

               —

               nariadenie (ES) č. 1709/2003,

               —

               nariadenie (ES) č. 2336/2003,

               —

               nariadenie (ES) č. 2095/2005,

               —

               nariadenie (ES) č. 1557/2006,

               —

               vykonávacie nariadenie (EÚ) č. 1288/2011.

         Článok 17
   Nadobudnutie účinnosti
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Bod 1 prílohy II a bod 2 prílohy III sa uplatňujú od 1. októbra 2017.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. apríla 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 608.

      (2)  Ú. v. EÚ L 347, 20.12.2013, s. 671.

      (3)  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, 31.1.2009, s. 16).

      (4)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).

      (5)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

      (6)  Delegované nariadenie Komisie (EÚ) 2017/1183 z 20. apríla 2017 o doplnení nariadenia Európskeho parlamentu a Rady (EÚ) č. 1307/2013 a nariadenia Európskeho parlamentu a Rady (EÚ) č. 1308/2013 s ohľadom na poskytovanie informácií a predkladanie dokumentov Komisii (pozri stranu 100 tohto úradného vestníka).

      (7)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

      (8)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (9)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).

      (10)  Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 31.7.2002, s. 37).

      (11)  Nariadenie Komisie (ES) č. 315/2002 z 20. februára 2002 o prehľade cien čerstvých alebo chladených jatočných tiel oviec na reprezentatívnych trhoch Spoločenstva (Ú. v. ES L 50, 21.2.2002, s. 47).

      (12)  Nariadenie Komisie (ES) č. 546/2003 z 27. marca 2003 o určitých oznámeniach týkajúcich sa uplatňovania nariadenia Rady (EHS) č. 2771/75, (EHS) č. 2777/75 a (EHS) č. 2783/75 v sektore vajec a hydinového mäsa (Ú. v. EÚ L 81, 28.3.2003, s. 12).

      (13)  Nariadenie Komisie (ES) č. 1709/2003 z 26. septembra 2003 o vyhláseniach o úrode a zásobách ryže (Ú. v. EÚ L 243, 27.9.2003, s. 92).

      (14)  Nariadenie Komisie (ES) č. 2336/2003 z 30. decembra 2003, ktorým sa zavádzajú podrobné pravidlá na uplatňovanie nariadenia Rady (ES) č. 670/2003, ktorým sa ustanovujú určité opatrenia týkajúce sa trhu s etylalkoholom poľnohospodárskeho pôvodu (Ú. v. EÚ L 346, 31.12.2003, s. 19).

      (15)  Nariadenie Komisie (ES) č. 2095/2005 z 20. decembra 2005, ktorým sa stanovujú podrobné pravidlá uplatňovania nariadenia Rady (EHS) č. 2075/92, pokiaľ ide o oznámenie informácií o tabaku (Ú. v. EÚ L 335, 21.12.2005, s. 6).

      (16)  Nariadenie Komisie (ES) č. 952/2006 z 29. júna 2006 o spôsoboch uplatňovania nariadenia Rady (ES) č. 318/2006 v súvislosti s riadením vnútorného trhu s cukrom a s režimom kvót (Ú. v. EÚ L 178, 1.7.2006, s. 39).

      (17)  Nariadenie Komisie (ES) č. 1557/2006 z 18. októbra 2006, ktorým sa ustanovujú podrobné pravidlá uplatňovania nariadenia Rady (ES) č. 1952/2005, pokiaľ ide o registráciu zmlúv a oznamovanie údajov v sektore chmeľu (Ú. v. EÚ L 288, 19.10.2006, s. 18).

      (18)  Nariadenie Komisie (ES) č. 589/2008 z 23. júna 2008, ktorým sa ustanovujú podrobné pravidlá vykonávania nariadenia Rady (ES) č. 1234/2007 o obchodných normách pre vajcia (Ú. v. EÚ L 163, 24.6.2008, s. 6).

      (19)  Nariadenie Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (Ú. v. EÚ L 223, 21.8.2008, s. 3).

      (20)  Nariadenie Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (Ú. v. EÚ L 337, 16.12.2008, s. 3).

      (21)  Nariadenie Komisie (ES) č. 436/2009 z 26. mája 2009 o podrobných pravidlách uplatňovania nariadenia Rady (ES) č. 479/2008, pokiaľ ide o vinohradnícky register, povinné nahlasovanie a zhromažďovanie informácií na účely monitorovania trhu, sprievodné doklady na prepravu výrobkov a evidenciu, ktorú treba viesť v sektore vinohradníctva a vinárstva (Ú. v. EÚ L 128, 27.5.2009, s. 15).

      (22)  Nariadenie Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (Ú. v. EÚ L 349, 29.12.2009, s. 1).

      (23)  Nariadenie Komisie (EÚ) č. 479/2010 z 1. júna 2010, ktorým sa ustanovujú pravidlá vykonávania nariadenia Rady (ES) č. 1234/2007, pokiaľ ide o oznámenia členských štátov Komisii v sektore mlieka a mliečnych výrobkov (Ú. v. EÚ L 135, 2.6.2010, s. 26).

      (24)  Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 157, 15.6.2011, s. 1).

      (25)  Vykonávacie nariadenie Komisie (EÚ) č. 1288/2011 z 9. decembra 2011 o oznamovaní veľkoobchodných cien banánov v rámci spoločnej organizácie poľnohospodárskych trhov (Ú. v. EÚ L 328, 10.12.2011, s. 42).

      (26)  Vykonávacie nariadenie Komisie (EÚ) č. 1333/2011 z 19. decembra 2011, ktorým sa ustanovuje obchodná norma pre banány, pravidlá pre overovania zhody s takýmito obchodnými normami a požiadavky na oznámenia v odvetví banánov (Ú. v. EÚ L 336, 20.12.2011, s. 23).

      (27)  Vykonávacie nariadenie Komisie (EÚ) č. 807/2013 z 26. augusta 2013, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o prehľad cien určitých druhov hovädzieho dobytka na reprezentatívnych trhoch Únie (Ú. v. EÚ L 228, 27.8.2013, s. 5).

      (28)  Uruguajské kolo mnohostranných obchodných rokovaní (1986 – 1994) – Príloha 1 – Príloha 1A – Dohoda o poľnohospodárstve (WTO-GATT 1994) WTO – „GATT 1994“ (Ú. v. ES L 336, 23.12.1994, s. 22).

      PRÍLOHA I

         Požiadavky týkajúce sa oznamovania týždenných informácií o cenách podľa článku 11

      1.   Obilniny

         Obsah oznámenia: reprezentatívne trhové ceny jednotlivých obilnín a akostí obilnín, ktoré sa považujú za relevantné pre trh Únie, vyjadrené za tonu výrobku.

         Dotknuté členské štáty: všetky členské štáty.

         Iné: ceny sa vzťahujú najmä na akostné vlastnosti, miesto kótovania a štádium uvedenia na trh pre každý výrobok.
      2.   Ryža

         Obsah oznámenia: reprezentatívne trhové ceny pre každú z odrôd ryže, ktorá sa považuje za relevantnú pre trh Únie, vyjadrené za tonu výrobku.

         Dotknuté členské štáty: členské štáty, v ktorých sa produkuje ryža.

         Iné: ceny sa vzťahujú najmä na štádium spracovania, miesto kótovania a štádium uvedenia na trh pre každý výrobok.
      3.   Olivový olej

         Obsah oznámenia: priemerné ceny zaznamenané na hlavných reprezentatívnych trhoch a celoštátne priemerné ceny pre kategórie olivového oleja uvedené v časti VIII prílohy VII k nariadeniu (EÚ) č. 1308/2013, vyjadrené za 100 kg výrobku.

         Dotknuté členské štáty: členské štáty, ktoré produkujú viac ako 20 000 ton olivového oleja v období roka od 1. októbra do 30. septembra.

         Iné: ceny zodpovedajú voľne skladovanému olivovému oleju, panenskému olivovému oleju pri výstupe z lisovne a cenám zo závodu, pokiaľ ide o ostatné kategórie. Reprezentatívne trhy musia pokrývať aspoň 70 % vnútroštátnej výroby príslušného výrobku.
      4.   Ovocie a zelenina

         Obsah oznámenia: jediná vážená priemerná cena druhov alebo odrôd ovocia a zeleniny uvedených v časti A prílohy XV k vykonávaciemu nariadeniu (EÚ) č. 543/2011, ktoré spĺňajú všeobecnú obchodnú normu stanovenú v časti A prílohy I k uvedenému nariadeniu, alebo cena za triedu I za výrobky, na ktoré sa vzťahuje osobitná obchodná norma, vyjadrená za 100 kg čistej hmotnosti výrobku.

         Dotknuté členské štáty: členské štáty uvedené v prílohe XV k vykonávaciemu nariadeniu (EÚ) č. 543/2011, keď sú údaje k dispozícii.

         Iné: ceny zodpovedajú cenám výrobkov pri výstupe z baliarne, triedených a balených výrobkov a prípadne výrobkov na paletách.
      5.   Banány

         Obsah oznámenia: veľkoobchodné ceny žltých banánov, ktoré spadajú pod číselný znak KN 0803 90 10, vyjadrené za 100 kg výrobku.

         Dotknuté členské štáty: všetky členské štáty, ktoré uvedú na trh viac ako 50 000 ton žltých banánov za kalendárny rok.

         Iné: ceny sa oznamujú podľa skupiny krajín pôvodu.
      6.   Mäso

         Obsah oznámenia: ceny hovädzích, bravčových a ovčích jatočných tiel a určitých kusov živého hovädzieho dobytka, určitých živých teliat a prasiatok, pokiaľ ide o klasifikáciu jatočných tiel hovädzieho dobytka, ošípaných a oviec a nahlasovanie trhových cien v súlade s pravidlami Únie podľa nariadenia (EÚ) č. 1308/2013.

         Dotknuté členské štáty: všetky členské štáty.

         Iné: ak podľa názoru príslušného orgánu dotknutého členského štátu nie je počet jatočných tiel alebo živých zvierat dostatočný na oznámenie, dotknutý členský štát sa môže rozhodnúť, že v danom období pozastaví zaznamenávanie cien takýchto jatočných tiel alebo živých zvierat, a dôvod takéhoto rozhodnutia oznámi Komisii.
      7.   Mlieko a mliečne výrobky

         Obsah oznámenia: ceny sušenej srvátky, sušeného odstredeného mlieka, sušeného plnotučného mlieka, masla a komoditných syrov vyjadrené za 100 kg výrobku.

         Dotknuté členské štáty: členské štáty, ktorých vnútroštátna výroba predstavuje najmenej 2 % výroby v Únii; alebo, v prípade komoditných syrov tie členské štáty, v ktorých príslušný typ syra predstavuje najmenej 4 % celkovej vnútroštátnej výroby syrov.

         Iné: ceny sa oznamujú v prípade výrobkov kúpených od výrobcu, s vylúčením akýchkoľvek ďalších nákladov (doprava, naloženie, manipulácia, skladovanie, palety, poistenie atď.) na základe zmlúv uzavretých na dodávky počas troch mesiacov.
      8.   Vajcia

         Obsah oznámenia: veľkoobchodné ceny v prípade vajec triedy A z klietkového chovu (priemer kategórií L a M), vyjadrené za 100 kg výrobku.

         Dotknuté členské štáty: všetky členské štáty.

         Iné: ceny zodpovedajú cenám výrobkov v baliarňach. V prípade, že produkcia v klietkach už nie je reprezentatívna, dotknutý členský štát oznámi veľkoobchodnú cenu vajec triedy A znesených nosnicami chovanými v podstielkovom chove vyjadrenú za 100 kg výrobku.
      9.   Hydinové mäso

         Obsah oznámenia: priemerná veľkoobchodná cena v prípade celých kurčiat triedy A (tzv. „kurčatá 65 %“), vyjadrená za 100 kg výrobku.

         Dotknuté členské štáty: všetky členské štáty.

         Iné: ceny zodpovedajú cenám výrobkov v bitúnkoch alebo cenám, ktoré boli zaznamenané na reprezentatívnych trhoch. Dotknutý členský štát môže v prípade, že je z hľadiska štruktúry jeho trhu dôležitá iná obchodná úprava kurčiat alebo iné osobitné kusy kurčiat, oznámiť okrem priemernej veľkoobchodnej ceny v prípade celých kurčiat triedy A (tzv. „kurčatá 65 %“) aj veľkoobchodnú cenu za odlišnú obchodnú úpravu kurčiat alebo odlišné kusy kurčiat kvality triedy A, s uvedením druhu obchodnej úpravy alebo kusov kurčiat, na ktoré sa cena vzťahuje, vyjadrenú za 100 kg.

      PRÍLOHA II

         Požiadavky týkajúce sa oznamovania iných ako týždenných informácií o cenách podľa článku 12 písm. a)

      1.   Cukor

         Obsah oznámenia

                  a)

                  vážené priemery týchto cien cukru, vyjadrené za tonu cukru, ako aj celkové zodpovedajúce množstvá a vážené štandardné odchýlky:

                              i)

                              za predchádzajúci mesiac, predajná cena;

                              ii)

                              za bežný mesiac, predajná cena predpokladaná v rámci zmlúv alebo iných transakcií.

                  b)

                  Vážená priemerná cena cukrovej repy v predchádzajúcom hospodárskom roku vyjadrená za tonu cukrovej repy, ako aj celkové zodpovedajúce predané množstvá.

         Dotknuté členské štáty

                  a)

                  v prípade cien cukru, všetky členské štáty, v ktorých sa viac ako 10 000 ton cukru vyrába z cukrovej repy alebo zo surového cukru;

                  b)

                  v prípade cien cukrovej repy, všetky členské štáty, v ktorých sa produkuje cukrová repa.

         Obdobie oznamovania

                  a)

                  v prípade cien cukru, na konci každého mesiaca;

                  b)

                  v prípade cien cukrovej repy, každoročne do 30. júna.

         Iné

      Ceny sa stanovujú v súlade s metodikou, ktorú uverejnila Komisia a musia sa týkať:

                  a)

                  cien zo závodu za biely voľne skladovaný cukor štandardnej kvality, ako sa vymedzuje v bode B II prílohy III k nariadeniu (EÚ) č. 1308/2013, zozbieraný z cukrovarníckych podnikov a rafinérií cukru;

                  b)

                  cien cukrovej repy za cukrovú repu štandardnej kvality, ako sa vymedzuje v bode B I prílohy III k nariadeniu (EÚ) č. 1308/2013, ktoré cukrovarnícke podniky vyplácajú výrobcom. Cena cukrovej repy sa musí pripísať k tomu istému hospodárskemu roku ako cukor z nej získaný.

            2.   Ľanové vlákno

         Obsah oznámenia: priemerné ceny zo závodu za predchádzajúci mesiac zaznamenané na hlavných reprezentatívnych trhoch za dlhé ľanové vlákno, vyjadrené za tonu výrobku.

         Dotknuté členské štáty: všetky členské štáty, v ktorých sa dlhé ľanové vlákna vyrábajú z ľanu pestovaného na vlákno vysadeného na plochách s rozlohou väčšou ako 1 000 ha.

         Obdobie oznamovania: do 25. dňa každého mesiaca za predchádzajúci mesiac.
      3.   Víno

         Obsah oznámenia: pokiaľ ide o vína uvedené v bode 1 časti II prílohy VII k nariadeniu (EÚ) č. 1308/2013:

                  a)

                  prehľad o cenách za predchádzajúci mesiac vyjadrených za hektoliter vína s odkazom na príslušné objemy alebo

                  b)

                  do 31. júla 2017 verejne dostupné zdroje informácií, ktoré sa považujú za dôveryhodné na účely zaznamenávania cien.

         Dotknuté členské štáty: členské štáty, v ktorých produkcia vína prekročila v posledných piatich rokoch v priemere 5 % celkovej produkcie vína v Únii.

         Obdobie oznamovania: do 15. dňa každého mesiaca za predchádzajúci mesiac.

         Iné: ceny zodpovedajú cenám za nezabalený výrobok pri výstupe z priestorov výrobcu. Pokiaľ ide o informácie uvedené v písmenách a) a b), dotknuté členské štáty musia vybrať osem najreprezentatívnejších trhov, ktoré sa majú monitorovať a ktoré zahŕňajú najmenej dva trhy s vínom s chráneným označením pôvodu alebo chráneným zemepisným označením.
      4.   Mlieko a mliečne výrobky

      a)   Mlieko

         Obsah oznámenia: cena surového mlieka a odhadovaná cena za dodávky v prebiehajúcom mesiaci, vyjadrená za 100 kg výrobku so skutočným obsahom tuku a bielkovín.

         Dotknuté členské štáty: všetky členské štáty.

         Obdobie oznamovania: do konca každého mesiaca za predchádzajúci mesiac.

         Iné: cena zodpovedá cene, ktorú vyplácajú prvonákupcovia usadení na území členského štátu.
      b)   Mliečne výrobky

         Obsah oznámenia: ceny syrov, iných ako sú komoditné syry uvedené v bode 7 prílohy I, vyjadrené za 100 kg výrobku.

         Dotknuté členské štáty: všetky členské štáty pre tie druhy syrov, ktoré sú relevantné pre ich vnútroštátny trh.

         Obdobie oznamovania: do 15. dňa každého mesiaca za predchádzajúci mesiac.

         Iné: ceny zodpovedajú cenám syra kúpeného od výrobcu s vylúčením akýchkoľvek ďalších nákladov (doprava, naloženie, manipulácia, skladovanie, palety, poistenie atď.) na základe zmlúv uzavretých na dodávky počas troch mesiacov.

      PRÍLOHA III

         Požiadavky týkajúce sa oznámení s informáciami o výrobe a trhu podľa článku 12 písm. b)

      1.   Ryža

         Obsah oznámenia: pre každý druh ryže uvedený v bodoch 2 a 3 časti I prílohy II k nariadeniu (EÚ) č. 1308/2013:

                  a)

                  vysadená plocha, agronomická výnosnosť, produkcia nelúpanej ryže v roku zberu úrody a výnos z bielenia;

                  b)

                  zásoby ryže (vyjadrené ako ekvivalent bielenej ryže), ktoré sa nachádzajú u výrobcov a v mlynoch na ryžu k 31. augustu každého roku, rozpísané podľa množstva ryže vyrobenej v Európskej únii a dovezenej ryže.

         Obdobie oznamovania: do 15. januára každého roka za predchádzajúci rok.

         Dotknuté členské štáty:

                  a)

                  pokiaľ ide o produkciu nelúpanej ryže, všetky členské štáty, ktoré produkujú ryžu;

                  b)

                  pokiaľ ide o zásoby ryže, všetky členské štáty, ktoré produkujú ryžu a členské štáty, v ktorých sa nachádzajú mlyny na ryžu.

            2.   Cukor

      A.   Plochy na pestovanie cukrovej repy

         Obsah oznámenia: plocha na pestovanie cukrovej repy za bežný hospodársky rok a odhady na nasledujúci hospodársky rok.

         Obdobie oznamovania: každý rok do 31. mája.

         Dotknuté členské štáty: všetky členské štáty s plochami, ktoré sú vysadené cukrovou repou, s rozlohou viac ako 1 000 ha v príslušnom roku.

         Iné: tieto údaje sa vyjadrujú v hektároch a sú rozpísané podľa plôch určených na výrobu cukru a plôch určených na výrobu bioetanolu.
      B.   Výroba cukru a bioetanolu

         Obsah oznámenia: výroba cukru a výroba bioetanolu v každom podniku v predchádzajúcom hospodárskom roku a odhad výroby cukru v každom podniku za bežný hospodársky rok.

         Obdobie oznamovania: do 30. novembra každého roka, pokiaľ ide o predchádzajúci hospodársky rok výroby a do 31. marca každého roka (30. júna pre francúzske zámorské departementy Guadeloupe a Martinik), pokiaľ ide o bežný hospodársky rok výroby.

         Dotknuté členské štáty: všetky členské štáty, v ktorých sa vyrába viac ako 10 000 ton cukru.

         Iné

                  a)

                  „výroba cukru“ je celkové množstvo bieleho cukru vyjadrené v tonách takto:

                              i)

                              biely cukor, bez zohľadňovania rozdielov v kvalite;

                              ii)

                              surový cukor, na základe výnosu stanoveného v súlade s bodom B.III prílohy III k nariadeniu (EÚ) č. 1308/2013;

                              iii)

                              invertný cukor, podľa váhy;

                              iv)

                              sirupy sacharózy alebo invertného cukru, ktoré majú čistotu aspoň 70 % a sú vyrobené z cukrovej repy, na základe obsahu extrahovateľného cukru alebo na základe skutočného výnosu;

                              v)

                              sirupy sacharózy alebo invertného cukru, ktoré majú čistotu aspoň 75 % a sú vyrobené z cukrovej trstiny, na základe obsahu cukru;

                  b)

                  do výroby cukru sa nezahŕňa výroba bieleho cukru získaného z niektorého z výrobkov uvedených v písmene a) alebo vyrobených v režime aktívneho zušľachťovacieho styku;

                  c)

                  cukor získaný z cukrovej repy zasiatej počas daného hospodárskeho roka sa pripisuje k nasledujúcemu hospodárskemu roku. Členské štáty však môžu rozhodnúť, že cukor získaný z cukrovej repy zasiatej na jeseň v danom hospodárskom roku priradia k tomu istému hospodárskemu roku, a takéto rozhodnutie oznámia Komisii najneskôr 1. októbra 2017;

                  d)

                  číselné údaje týkajúce sa cukru sa rozpíšu podľa jednotlivých mesiacov a so zreteľom na bežný hospodársky rok zodpovedajú predbežným údajom do februára a odhadom pre zostávajúce mesiacov hospodárskeho roka;

                  e)

                  výroba bioetanolu zahŕňa iba bioetanol získaný z niektorého z výrobkov uvedených v písmene a) a vyjadruje sa v hektolitroch.

            C.   Výroba izoglukózy

         Obsah oznámenia

                  a)

                  množstvá z vlastnej výroby izoglukózy odoslané každým výrobcom počas predchádzajúceho hospodárskeho roka;

                  b)

                  množstvá z vlastnej výroby izoglukózy odoslané každým výrobcom počas predchádzajúceho mesiaca.

         Obdobie oznamovania: do 30. novembra každého roka za predchádzajúci hospodársky rok a do 25. dňa každého mesiaca za predchádzajúci mesiac.

         Dotknuté členské štáty: všetky členské štáty, v ktorých sa vyrába izoglukóza.

         Iné:„výroba izoglukózy“ je celkové množstvo výrobku získaného z glukózy alebo z jej polymérov s hmotnostným obsahom v suchom stave najmenej 41 % fruktózy, vyjadrené v tonách sušiny, bez ohľadu na skutočný obsah fruktózy nad prahovou hodnotou 41 %. Ročné údaje o výrobe sa rozpíšu podľa jednotlivých mesiacov.
      D.   Zásoby cukru a izoglukózy

         Obsah oznámenia:

                  a)

                  množstvá vyrobeného cukru skladované na konci každého mesiaca cukrovarníckymi podnikmi a rafinériami cukru;

                  b)

                  množstvá vyrobenej izoglukózy skladované výrobcami izoglukózy na konci predchádzajúceho hospodárskeho roka.

         Obdobie oznamovania: do konca každého mesiaca za predchádzajúci mesiac, pokiaľ ide o cukor a do 30. novembra, pokiaľ ide o izoglukózu.

         Dotknuté členské štáty:

                  a)

                  pokiaľ ide o cukor, všetky členské štáty, v ktorých sa nachádzajú cukrovarnícke podniky alebo rafinérie cukru a v ktorých výroba cukru presahuje 10 000 ton ročne.

                  b)

                  Pokiaľ ide o izoglukózu, všetky členské štáty, v ktorých sa vyrába izoglukóza.

         Iné: údaje sa vzťahujú na výrobky skladované vo voľnom obehu na území Únie a na výrobu cukru a izoglukózy, ako sa vymedzuje v bodoch B a C.
      Pokiaľ ide o cukor:

                  —

                  údaje sa vzťahujú na množstvá, ktoré sú vo vlastníctve cukrovarníckeho podniku alebo rafinérie cukru alebo na ktoré sa vzťahuje skladový list;

                  —

                  pri množstvách, ktoré sa nachádzajú v sklade na konci júla, augusta a septembra, sa takisto uvedie množstvo, ktoré pochádza z výroby cukru v rámci ďalšieho hospodárskeho roku;

                  —

                  v prípade uskladnenia výroby v inom členskom štáte ako je oznamujúci členský štát, oznamujúci členský štát informuje príslušný členský štát o množstvách uskladnených na jeho území a miestach uskladnenia do konca mesiaca nasledujúceho po oznámení údajov Komisii.

            Pokiaľ ide o izoglukózu, množstvá zodpovedajú množstvám, ktoré sú vo vlastníctve výrobcu.
      3.   Priadne plodiny

         Obsah oznámenia

                  a)

                  plocha na pestovanie ľanu na vlákno za bežný hospodársky rok a odhad na nasledujúci hospodársky rok, vyjadrená v hektároch;

                  b)

                  výroba dlhých ľanových vlákien za predchádzajúci hospodársky rok a odhad pre bežný hospodársky rok, vyjadrená v tonách;

                  c)

                  plocha vysadená bavlníkom za predchádzajúci rok zberu a odhad pre bežný rok zberu, vyjadrená v hektároch;

                  d)

                  produkcia neodzrnenej bavlny za predchádzajúci rok zberu a odhad pre bežný rok zberu, vyjadrená v tonách;

                  e)

                  priemerná cena neodzrnenej bavlny vyplácaná výrobcom bavlny za predchádzajúci rok zberu, vyjadrená za tonu výrobku.

         Obdobie oznamovania

                  a)

                  pokiaľ ide o ľan pestovaný na vlákno, do 31. júla každého roka;

                  b)

                  pokiaľ ide o výrobu dlhých ľanových vlákien, do 31. októbra každého roka;

                  c), d) a e)

                  pokiaľ ide o bavlnu, do 15. októbra každého roka.

         Dotknuté členské štáty

                  a) a b):

                  pokiaľ ide o ľan, všetky členské štáty, v ktorých sa produkujú dlhé ľanové vlákna na plochách vysadených ľanom pestovaným na vlákno s rozlohou väčšou ako 1 000 ha;

                  c), d) a e):

                  pokiaľ ide o bavlnu, všetky členské štáty, v ktorých má plocha osiata bavlnou rozlohu najmenej 1 000 ha.

            4.   Chmeľ

         Obsah oznámenia: tieto informácie o výrobe, a to vo forme súhrnných informácií, a pokiaľ ide o informácie uvedené v písmenách b) až d), sú rozpísané podľa odrôd horkého a aromatického chmeľu:

                  a)

                  počet poľnohospodárov pestujúcich chmeľ;

                  b)

                  plocha vysadená chmeľom, vyjadrená v hektároch;

                  c)

                  množstvo v tonách a priemerná výkupná cena, vyjadrená za kilogram chmeľu predávaného v rámci termínovanej zmluvy a bez takejto zmluvy;

                  d)

                  výroba alfakyseliny v tonách a priemerný obsah alfakyseliny (v percentách).

         Obdobie oznamovania: do 30. apríla roku nasledujúceho po zbere chmeľu.

         Dotknuté členské štáty: členské štáty s plochou vysadenou chmeľom s rozlohou viac ako 200 hektárov v predchádzajúcom roku.
      5.   Olivový olej

         Obsah oznámenia

                  a)

                  údaje o konečnej výrobe, celkovej domácej spotrebe (vrátane spracovateľského priemyslu) a stave koncových zásob v predchádzajúcom období roka od 1. októbra do 30. septembra;

                  b)

                  odhad mesačnej výroby a odhady celkovej výroby, domácej spotreby (vrátane spracovateľského priemyslu) a koncových zásob na bežné obdobie roka od 1. októbra do 30. septembra.

         Obdobie oznamovania

                  a)

                  pokiaľ ide o predchádzajúce obdobie roka, do 31. októbra každého roka.

                  b)

                  pokiaľ ide o bežné obdobie roka, do 31. októbra a do 15. dňa každého mesiaca od novembra do júna.

         Dotknuté členské štáty: členské štáty, ktoré vyrábajú olivový olej.
      6.   Banány

         Obsah oznámenia

                  a)

                  priemerné predajné ceny na miestnych trhoch účtované za zelené banány uvádzané na trh v pestovateľskej oblasti, vyjadrené za 100 kg výrobku a súvisiace predané množstvá;

                  b)

                  priemerné predajné ceny zelených banánov uvádzaných na trh mimo pestovateľskej oblasti, vyjadrené za 100 kg výrobku a súvisiace predané množstvá.

         Obdobie oznamovania

                  —

                  do 15. júna každého roka za predchádzajúce obdobie od 1. januára do 30. apríla;

                  —

                  do 15. októbra každého roka za predchádzajúce obdobie od 1. mája do 31. augusta;

                  —

                  do 15. februára každého roka za predchádzajúce obdobie od 1. septembra do 31. decembra.

         Dotknuté členské štáty: členské štáty s regiónom výroby, konkrétne:

                  a)

                  Kanárske ostrovy;

                  b)

                  Guadeloupe;

                  c)

                  Martinik;

                  d)

                  Madeira a Azory;

                  e)

                  Kréta a Lakónia;

                  f)

                  Cyprus.

         Iné: ceny zelených banánov uvádzaných na trh v Únii mimo ich pestovateľskej oblasti zodpovedajú cenám z prvého prístavu vykládky (za nevyložený tovar).
      7.   Tabak

         Obsah oznámenia: pre každú skupinu odrôd surového tabaku:

                  i)

                  počet poľnohospodárov;

                  ii)

                  plocha v hektároch;

                  iii)

                  doručené množstvo v tonách;

                  iv)

                  priemerná cena vyplácaná poľnohospodárom, bez daní a iných poplatkov, vyjadrená za kg výrobku.

         Obdobie oznamovania: do 31. júla roku nasledujúceho po roku zberu.

         Dotknuté členské štáty: členské štáty s plochou vysadenou tabakom s rozlohou viac ako 3 000 ha, pokiaľ ide o predošlú úrodu.

         Iné: skupiny odrôd surového tabaku sú tieto:

                  skupina I

                  :

                  sušený teplým vzduchom: tabak sušený v peciach s riadenou cirkuláciou vzduchu, teplotou a vlhkosťou, najmä Virginia;

                  skupina II

                  :

                  svetlý sušený na vzduchu: tabak sušený na vzduchu pod strechou, neponecháva sa na fermentáciu, najmä Burely a Maryland;

                  skupina III

                  :

                  tmavý sušený na vzduchu: tabak sušený na vzduchu pod strechou, predtým ako sa uvedie na trh, necháva sa prirodzene fermentovať, najmä Badischer Geudertheimer, Fermented Burley, Havana, Mocny Skroniowski, Nostrano del Brenta a Pulawski;

                  skupina IV

                  :

                  sušený ohňom: tabak sušený ohňom, najmä Kentucky a Salento;

                  skupina V

                  :

                  sušený na slnku: tabak sušený na slnku, nazývaný aj „Oriental varieties (orientálne odrody)“, najmä Basmas, Katerini a Kaba-Koulak.

            8.   Vinárske výrobky

         Obsah oznámenia

                  a)

                  odhady výroby vinárskych výrobkov (vrátane vinifikovaného a nevinifikovaného hroznového muštu) na území členského štátu počas bežného vinárskeho roka;

                  b)

                  konečný výsledok na základe hlásení o výrobe uvedených v článku 9 nariadenia (ES) č. 436/2009, ako aj odhad výroby, na ktorú sa takéto hlásenia nevzťahujú;

                  c)

                  súhrn hlásení o zásobách uvedených v článku 11 nariadenia (ES) č. 436/2009, skladovaných k 31. júlu predchádzajúceho vinárskeho roka;

                  d)

                  záverečná bilancia za predchádzajúci vinársky rok vrátane úplných informácií o dostupnosti (počiatočné zásoby, výroba, dovoz), použití (ľudská a priemyselná spotreba, transformácia, vývoz a straty) a konečných zásobách.

         Obdobie oznamovania

                  a)

                  odhady výroby, do 30. septembra každého roka;

                  b)

                  konečný výsledok na základe hlásení o výrobe, do 15. marca každého roka;

                  c)

                  súhrn hlásení o zásobách, do 31. októbra každého roka;

                  d)

                  záverečná bilancia, do 15. januára každého roka.

         Dotknuté členské štáty: členské štáty, ktoré vedú aktualizovaný vinohradnícky register v súlade s článkom 145 ods. 1 nariadenia (EÚ) č. 1308/2013.
      9.   Mlieko a mliečne výrobky

         Obsah oznámenia: celkové množstvo surového kravského mlieka, vyjadrené v kilogramoch so skutočným obsahom tuku.

         Obdobie oznamovania: do 25. dňa každého mesiaca.

         Dotknuté členské štáty: všetky členské štáty.

         Iné: množstvá zodpovedajú množstvám mlieka dodaného v predchádzajúcom mesiaci prvonákupcom usadeným na území členského štátu. Členské štáty zabezpečia, aby všetci prvonákupcovia usadení na ich území nahlasovali príslušnému vnútroštátnemu orgánu množstvá surového kravského mlieka, ktoré im boli každý mesiac dodané, včas a primeraným spôsobom tak, aby túto požiadavku splnili.
      10.   Vajcia

         Obsah oznámenia: počet miest produkcie vajec s rozčlenením podľa spôsobov chovu uvedených v prílohe II k nariadeniu (ES) č. 589/2008, vrátane maximálnej kapacity zariadenia z hľadiska počtu nosníc prítomných v zariadení v rovnakom čase.

         Obdobie oznamovania: každý rok do 1. apríla.

         Dotknuté členské štáty: všetky členské štáty.
      11.   Etylalkohol

         Obsah oznámenia: pokiaľ ide o alkohol poľnohospodárskeho pôvodu, vyjadrený v hektolitroch čistého alkoholu:

                  a)

                  výroba fermentáciou a destiláciou, údaje rozpísané podľa poľnohospodárskych surovín, z ktorých sa alkohol vyrobil;

                  b)

                  množstvá presunuté od výrobcov alebo dovozcov alkoholu na spracovanie alebo balenie, rozpísané podľa kategórií použitia (potraviny a nápoje, palivá, priemyselné použitie/iné).

         Obdobie oznamovania: do 1. marca každého roka za predchádzajúci kalendárny rok.

         Dotknuté členské štáty: všetky členské štáty.


title: Vykonávacie nariadenie Komisie (EÚ) č. 974/2012 z  22. októbra 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               23.10.2012

               SK

               Úradný vestník Európskej únie

               L 293/32

         VYKONÁVACIE NARIADENIE KOMISIE (EÚ) č. 974/2012
   z 22. októbra 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. októbra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  63,3

                  MK

                  36,9

                  ZZ

                  50,1

                  0707 00 05

                  MK

                  30,8

                  TR

                  120,5

                  ZZ

                  75,7

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,8

                  CL

                  108,8

                  TR

                  89,8

                  ZA

                  84,3

                  ZZ

                  92,7

                  0806 10 10

                  BR

                  279,8

                  MK

                  80,9

                  TR

                  145,1

                  ZZ

                  168,6

                  0808 10 80

                  AR

                  216,2

                  MK

                  29,8

                  NZ

                  139,2

                  US

                  143,5

                  ZA

                  67,9

                  ZZ

                  119,3

                  0808 30 90

                  CN

                  97,6

                  TR

                  117,7

                  ZZ

                  107,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/434 z 22. marca 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               23.3.2016

               SK

               Úradný vestník Európskej únie

               L 76/32

         VYKONÁVACIE NARIADENIE KOMISIE (EÚ) 2016/434
   z 22. marca 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. marca 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  EG

                  110,0

                  IL

                  125,9

                  MA

                  97,1

                  TR

                  107,0

                  ZZ

                  110,0

                  0707 00 05

                  MA

                  84,0

                  TR

                  146,9

                  ZZ

                  115,5

                  0709 91 00

                  EG

                  241,9

                  ZZ

                  241,9

                  0709 93 10

                  MA

                  51,7

                  TR

                  163,4

                  ZZ

                  107,6

                  0805 10 20

                  EG

                  47,5

                  IL

                  70,0

                  MA

                  59,5

                  TN

                  60,0

                  TR

                  72,0

                  ZZ

                  61,8

                  0805 50 10

                  MA

                  138,5

                  TR

                  88,5

                  ZZ

                  113,5

                  0808 10 80

                  BR

                  90,6

                  CN

                  70,5

                  US

                  134,2

                  ZA

                  110,3

                  ZZ

                  101,4

                  0808 30 90

                  AR

                  119,3

                  CL

                  137,8

                  CN

                  106,6

                  TR

                  157,7

                  ZA

                  91,8

                  ZZ

                  122,6

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1160/2013 zo 7. novembra 2013 , ktorým sa do Registra chránených označení pôvodu a chránených zemepisných označení zapisuje názov [Rigotte de Condrieu (CHOP)]

text:
               19.11.2013

               SK

               Úradný vestník Európskej únie

               L 309/7

         VYKONÁVACIE NARIADENIE KOMISIE (EÚ) č. 1160/2013
   zo 7. novembra 2013,
   ktorým sa do Registra chránených označení pôvodu a chránených zemepisných označení zapisuje názov [Rigotte de Condrieu (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Francúzska o zápis názvu „Rigotte de Condrieu“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Rigotte de Condrieu“ sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 130, 7.5.2013, s. 15.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.3.   Syry

      FRANCÚZSKO
      Rigotte de Condrieu (CHOP)


title: Vykonávacie nariadenie Komisie (EÚ) 2016/779 z 18. mája 2016, ktorým sa stanovujú jednotné pravidlá týkajúce sa postupov na určenie toho, či tabakový výrobok má charakteristickú arómu (Text s významom pre EHP)

text:
               20.5.2016

               SK

               Úradný vestník Európskej únie

               L 131/48

         VYKONÁVACIE NARIADENIE KOMISIE (EÚ) 2016/779
   z 18. mája 2016,
   ktorým sa stanovujú jednotné pravidlá týkajúce sa postupov na určenie toho, či tabakový výrobok má charakteristickú arómu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (1), a najmä na jej článok 7 ods. 3,
   keďže:

               (1)

               V článku 7 ods. 1 smernice 2014/40/EÚ sa stanovuje, že členské štáty zakazujú uvádzanie tabakových výrobkov s charakteristickou arómou na trh.

               (2)

               S cieľom zabezpečiť, aby sa tieto zákazy uplatňovali jednotne v celej Únii, je vhodné v súlade s článkom 7 ods. 3 smernice 2014/40/EÚ stanoviť spoločné postupy na určenie toho, či tabakový výrobok má alebo nemá charakteristickú arómu.

               (3)

               Ak sa členský štát (ďalej len „iniciujúci členský štát“) alebo Komisia domnievajú, že tabakový výrobok by mohol mať charakteristickú arómu, mali by požiadať výrobcu alebo dovozcu, aby oznámili svoje posúdenie výrobku. Postup na určenie toho, či ide o výrobok s charakteristickou arómou, by mali v prípade výrobkov, ktoré sa uvádzajú na trh len v jednom členskom štáte alebo len v niekoľkých členských štátoch, začať členské štáty. Ak sa členský štát domnieva, že výrobok sa vo veľkom rozsahu uvádza na trh vo viacerých členských štátoch, mal by mať možnosť požiadať, aby postup začala Komisia.

               (4)

               Aby nedochádzalo k paralelným postupom, členské štáty a Komisia by sa mali o začatí postupu navzájom informovať. Ak postup začne niektorý členský štát, postup pre rovnaký výrobok by nemal začať žiadny iný členský štát. Eventuálne sa členské štáty sa môžu dohodnúť na tom, že iniciujúcim členským štátom sa stane iný členský štát. Všetky postupy začaté v členských štátoch iných ako iniciujúci členský štát by mali byť až do prijatia rozhodnutia iniciujúcim členským štátom pozastavené.

               (5)

               Komisia by mala mať možnosť začať postup kedykoľvek, a to aj vtedy, ak sa už prijalo rozhodnutie o tom, že výrobok nemá žiadnu charakteristickú arómu. Ak postup začne Komisia, všetky vnútroštátne postupy týkajúce sa rovnakého výrobku by sa mali zastaviť.

               (6)

               Ak výrobca alebo dovozca nepopierajú, že výrobok má charakteristickú arómu, alebo neposkytnú odpoveď na žiadosť o posúdenie toho, či výrobok má alebo nemá charakteristickú arómu, malo by byť možné túto skutočnosť určiť na základe zjednodušeného postupu.

               (7)

               Ak výrobca alebo dovozca popierajú, že výrobok má charakteristickú arómu, iniciujúci členský štát alebo Komisia by mali začať dôkladné posúdenie. Na tento účel je možné uskutočniť konzultácie s nezávislým poradným výborom a získať informácie z iných zdrojov. Možno si vymieňať informácie aj s inými členskými štátmi a Komisiou.

               (8)

               Po dôkladnom posúdení a pred prijatím rozhodnutia o tom, či výrobok má charakteristickú arómu, by sa výrobcovi alebo dovozcovi výrobku mala poskytnúť možnosť predložiť písomné pripomienky. Výrobca alebo dovozca by mali vo svojich písomných pripomienkach prípadne uviesť aj to, či konzultovali so svojou materskou spoločnosťou. Dovozcovia by sa mali podporovať v tom, aby konzultovali s výrobcom.

               (9)

               Iniciujúci členský štát by mal predložiť návrh svojho rozhodnutia Komisii aj s kópiou stanoviska nezávislého poradného výboru (ak existuje). Kópie týchto dokumentov, ku ktorým je priložené zhrnutie vo všeobecne zrozumiteľnom jazyku, by sa mali zaslať všetkým ostatným členským štátom.

               (10)

               Komisia a ostatné členské štáty môžu k návrhu rozhodnutia predložiť pripomienky. Malo by sa vynaložiť úsilie o dosiahnutie konsenzu, pokiaľ ide o návrh rozhodnutia a hlavné dôvody, na ktorých je rozhodnutie založené. Ak sú stanoviská členských štátov k otázke, či výrobok má alebo nemá charakteristickú arómu, rozdielne, Komisia by sa mala usilovať o konsenzus. Ak ku konsenzu nedôjde a ak treba zabezpečiť, aby sa zákaz stanovený v článku 7 ods. 1 smernice 2014/40/EÚ uplatňoval jednotne, mala by skutočnosť, či príslušný výrobok má charakteristickú arómu, určiť Komisia.

               (11)

               Vzhľadom na úvahy týkajúce sa verejného zdravia, ktoré sú dôvodom zákazu výrobkov s charakteristickou arómou, a s náležitým zohľadnením zásady predbežnej opatrnosti je vhodné, aby mal iniciujúci členský štát možnosť zaviesť zákaz hneď, ako sa v súlade s postupom stanoveným v tomto nariadení určí, že výrobok má charakteristickú arómu. Ak však Komisia následne prijme rozhodnutie týkajúce sa tohto výrobku, iniciujúci členský štát by potom mal prijať okamžité opatrenia s cieľom zabezpečiť zosúladenie svojich právnych predpisov a praxe s uvedeným rozhodnutím, aby sa zákaz stanovený v článku 7 ods. 1 smernice 2014/40/EÚ uplatňoval jednotne v celej Únii.

               (12)

               Členské štáty a Komisia by mali zverejňovať znenia rozhodnutí, ktoré nemajú dôverný charakter, prijatých podľa tohto nariadenia. Náležitá pozornosť by sa mala venovať žiadostiam o ochranu obchodne citlivých informácií. Ak sa tieto žiadosti považujú za opodstatnené, príslušné informácie by sa mali oznamovať iba bezpečnými spôsobmi zasielania údajov.

               (13)

               Opatrenia stanovené v tomto nariadení sú v súlade so stanoviskom výboru uvedeného v článku 25 smernice 2014/40/EÚ,

         PRIJALA TOTO NARIADENIE:
   KAPITOLA I

      VŠEOBECNÉ USTANOVENIA

   Článok 1
   Predmet úpravy
   Týmto nariadením sa stanovujú jednotné pravidlá týkajúce sa postupov na určenie toho, či tabakový výrobok má charakteristickú arómu.
   Článok 2
   Vymedzenie pojmov
   Na účely tohto nariadenia je „rovnaký výrobok“ výrobok s rovnakými zložkami v rovnakých pomeroch v zložení tabakovej zmesi bez ohľadu na značku alebo dizajn.
   KAPITOLA II

      ZAČATIE POSTUPU

   Článok 3
   Začatie zo strany členského štátu alebo Komisie
   1.   Ak sa členský štát (ďalej len „iniciujúci členský štát“) alebo Komisia domnievajú, že tabakový výrobok by mohol mať charakteristickú arómu, môžu začať postup na určenie toho, či tabakový výrobok má charakteristickú arómu. Členský štát môže takisto požiadať, aby postup začala Komisia.
   2.   Komisia môže začať postup uvedený v odseku 1 aj vtedy, ak jeden alebo viaceré členské štáty začali alebo ukončili jeden alebo viac postupov, najmä ak je to potrebné na zabezpečenie jednotného uplatňovania článku 7 smernice 2014/40/EÚ.
   Článok 4
   Prvá žiadosť adresovaná výrobcovi alebo dovozcovi
   1.   Iniciujúci členský štát alebo Komisia informujú výrobcu a dovozcu výrobku o svojej domnienke, že tabakový výrobok by mohol mať charakteristickú arómu, a výrobcu alebo dovozcu požiadajú, aby im poskytli svoje posúdenie.
   2.   Výrobca alebo dovozca musia poskytnúť odpoveď a predložiť svoje písomné pripomienky k žiadosti v lehote štyroch týždňov od doručenia žiadosti uvedenej v odseku 1 alebo do iného dátumu dohodnutého s iniciujúcim členským štátom príp. Komisiou. Výrobca alebo dovozca vo svojej odpovedi pokiaľ možno uvedú ďalšie členské štáty, v ktorých bol rovnaký výrobok uvedený na trh. Výrobca okrem toho prípadne predloží aj stanoviská svojej materskej spoločnosti. Dovozca predloží aj stanoviská výrobcu.
   3.   Výrobca alebo dovozca vo svojej odpovedi podľa odseku 2 uvedú, či majú rovnaké výrobky uvádzané na trh v iných členských štátoch podľa ich názoru rozdielne arómy v jednom alebo viacerých príslušných členských štátoch. V takom prípade musí výrobca alebo dovozca toto tvrdenie zdôvodniť.
   Článok 5
   Úvodná koordinácia
   1.   Ak postup začal niektorý členský štát, tento členský štát o začatí postupu bezodkladne informuje Komisiu a všetky ostatné členské štáty.
   Ak postup začala Komisia, bezodkladne o začatí postupu informuje všetky členské štáty.
   Iniciujúci členský štát alebo Komisia oznámia informácie získané od výrobcu alebo dovozcu podľa článku 4 ods. 2 ostatným členským štátom a prípadne Komisii.
   2.   Ak postup začne niektorý členský štát, paralelný postup týkajúci sa rovnakého výrobku nezačne žiadny iný členský štát. Ak sa postupy týkajúce sa rovnakého výrobku už začali v dvoch alebo viacerých členských štátoch, v postupe pokračuje len ten členský štát, ktorý postup začal ako prvý. Odchylne od uvedeného sa členské štáty môžu dohodnúť, že ako iniciujúci členský štát bude konať iný členský štát. Všetky postupy začaté v členských štátoch iných ako iniciujúci členský štát musia byť až do prijatia rozhodnutia iniciujúcim členským štátom pozastavené.
   3.   Ak postup začala Komisia, postup nezačne žiadny členský štát a s výnimkou prípadov stanovených v článku 9 ods. 3 druhom pododseku sa zastavia všetky prebiehajúce vnútroštátne postupy.
   4.   Na požiadanie si členské štáty dovtedy získané informácie vymieňajú navzájom a s Komisiou.
   Článok 6
   Posúdenie výrobcu alebo dovozcu
   1.   Ak výrobca alebo dovozca nepopierajú, že tabakový výrobok má charakteristickú arómu, informujú o tom iniciujúci členský štát alebo Komisiu vo svojej odpovedi predloženej podľa článku 4 ods. 2
   Ak výrobca alebo dovozca vo svojej odpovedi nepopreli, že tabakový výrobok má charakteristickú arómu, alebo ak neposkytli odpoveď v súlade s článkom 4 ods. 2, iniciujúci členský štát alebo prípadne Komisia môžu v súlade s článkom 9 alebo článkom 10 v príslušnom prípade určiť, či tabakový výrobok má charakteristickú arómu, ak sa domnievajú, že informácie, ktoré majú k dispozícii, sú na určenie dostatočné.
   Ak členský štát alebo Komisia považujú za potrebné získať ďalšie informácie, aby mohli s konečnou platnosťou určiť, či výrobok má charakteristickú arómu, môžu zbierať ďalšie informácie v súlade s článkom 7 pred tým, ako určia, či tabakový výrobok má charakteristickú arómu, v súlade s článkom 9 alebo článkom 10.
   2.   Ak výrobca alebo dovozca popierajú, že výrobok má charakteristickú arómu, iniciujúci členský štát alebo Komisia pokračujú v postupe v súlade s článkami 7 a 8.
   KAPITOLA III

      PREŠETROVANIE

   Článok 7
   Zber ďalších informácií a konzultácie s poradným výborom
   1.   Iniciujúci členský štát alebo Komisia môžu výrobcu alebo dovozcu požiadať o ďalšie informácie, ktoré musia poskytnúť v lehote stanovenej v žiadosti. Okrem toho môžu požiadať o informácie z iných zdrojov, môžu si vymieňať informácie s ostatnými členskými štátmi a prípadne s Komisiou a môžu konzultovať s nezávislým poradným výborom (ďalej len „výbor“) zriadeným podľa vykonávacieho rozhodnutia Komisie (EÚ) 2016/786 (2).
   2.   Ak sa uskutočnia konzultácie s výborom, výbor predloží svoje stanovisko v lehote uplatniteľnej podľa článku 10 ods. 6 vykonávacieho rozhodnutia (EÚ) 2016/786.
   Článok 8
   Právo výrobcov a dovozcov na predloženie pripomienok
   1.   Ak iniciujúci členský štát alebo Komisia na základe článku 6 ods. 2 vykonali ďalšie prešetrovanie podľa článku 7 a ak sa iniciujúci členský štát alebo Komisia po náležitom zohľadnení informácií z prešetrovania domnievajú, že výrobok má charakteristickú arómu, musia pred prijatím rozhodnutia poskytnúť výrobcovi alebo dovozcovi možnosť predložiť písomné pripomienky.
   Členský štát alebo Komisia poskytnú výrobcovi alebo dovozcovi zhrnutie dôvodov, na základe ktorých sa má navrhované rozhodnutie prijať. Ak sa uskutočnili konzultácie s výborom, jeho stanovisko dostane výrobca alebo dovozca k dispozícii. Výrobca alebo dovozca majú štyri týždne na predloženie svojich pripomienok. Táto lehota sa môže so súhlasom iniciujúceho členského štátu alebo prípadne Komisie predĺžiť. Výrobca vo svojich pripomienkach prípadne uvedie aj to, či konzultoval so svojou materskou spoločnosťou. Dovozca uvedie, či konzultoval s výrobcom.
   2.   Ak iniciujúci členský štát alebo Komisia považujú po prijatí pripomienok výrobcu alebo dovozcu za potrebné získať ďalšie informácie, musia výrobcovi alebo dovozcovi ďalšie získané informácie poskytnúť a dať im možnosť predložiť ďalšie písomné pripomienky.
   KAPITOLA IV

      URČENIE

   Článok 9
   Koordinácia pred prijatím rozhodnutia zo strany členského štátu
   1.   Iniciujúci členský štát na základe informácií, ktoré má k dispozícii, vrátane všetkých informácií získaných v súlade s článkami 6, prípadne 7 a 8, vypracuje návrh rozhodnutia o tom, či sa výrobok má alebo nemá považovať za výrobok s charakteristickou arómou zakázaný podľa článku 7 ods. 1 smernice 2014/40/EÚ.
   Návrh rozhodnutia musia byť odôvodnený a musí náležite zohľadniť prípadné stanovisko výboru a prípadne ďalšie dostupné informácie.
   Iniciujúci členský štát predloží uvedený návrh rozhodnutia Komisii a ostatným členským štátom. Okrem toho predloží aj stanovisko výboru, ak sa s ním uskutočnili konzultácie, a poskytne čo možno najpodrobnejšie údaje týkajúce sa všetkých ostatných členských štátov, v ktorých bol rovnaký výrobok uvedený na trh.
   Konečné rozhodnutie sa môže prijať až po uplynutí lehoty štyroch týždňov od predloženia návrhu rozhodnutia. Táto lehota sa môže po dohode medzi iniciujúcim členským štátom a Komisiou predĺžiť.
   2.   Komisia a ostatné členské štáty môžu predložiť pripomienky k návrhu rozhodnutia v lehote troch týždňov od predloženia návrhu rozhodnutia. Všetky námietky voči záveru, ku ktorému sa dospelo v návrhu rozhodnutia, musia byť náležite zdôvodnené.
   3.   Iniciujúci členský štát zváži doručené pripomienky. V prípade rozdielnosti názorov na to, či výrobok má alebo nemá charakteristickú arómu, sa iniciujúci členský štát, ostatné členské štáty a prípadne Komisia usilujú o dosiahnutie konsenzu. Ak sa nepodarí dosiahnuť konsenzus a ak sa považuje za potrebné zabezpečiť jednotné uplatňovanie článku 7 ods. 1 smernice 2014/40/EÚ, Komisia začne postup v súlade s článkom 3 ods. 1
   Začatím postupu Komisiou v súlade s prvým pododsekom nie je dotknuté právo iniciujúceho členského štátu prijať rozhodnutie o zákaze výrobku na základe článku 7 ods. 1 Iniciujúci členský štát v tom prípade oznámi svoje rozhodnutie výrobcovi alebo dovozcovi. Kópiu rozhodnutia predloží aj ostatným členským štátom a prípadne Komisii, pričom pokiaľ možno poukáže na členský štát(-y), v ktorom(ktorých) sa rovnaký výrobok uvádza na trh. Po tom, ako Komisia prijme svoje rozhodnutie, členský štát okamžite prijme všetky potrebné opatrenia na zabezpečenie toho, aby jeho vnútroštátne právo bolo v súlade s uvedeným rozhodnutím.
   4.   Ak členské štáty a Komisia nepredložili voči návrhu rozhodnutia iniciujúceho členského štátu námietky, uvedený štát rozhodnutie prijme a oznámi ho výrobcovi alebo dovozcovi. Kópiu dá k dispozícii ostatným členským štátom a prípadne Komisii, pričom pokiaľ možno poukáže na členský štát(-y), v ktorom(ktorých) sa rovnaký výrobok uvádza na trh.
   Článok 10
   Rozhodnutie Komisie
   1.   Ak výrobca alebo dovozca informovali Komisiu o tom, že nepopierajú, že tabakový výrobok má charakteristickú arómu, alebo ak výrobca neposkytol odpoveď v súlade s článkom 4 ods. 2, Komisia s náležitým zohľadnením informácií, ktoré má k dispozícii, vrátane akýchkoľvek ďalších informácií alebo údajov získaných podľa článku 7, prijme rozhodnutie podľa článku 7 ods. 2 smernice 2014/40/EÚ o tom, či výrobok má alebo nemá charakteristickú arómu.
   2.   Ak Komisia na základe článku 6 ods. 2 uskutočnila hĺbkové prešetrovanie v súlade s článkami 7 a 8, na základe informácií z tohto prešetrovania prijme rozhodnutie podľa článku 7 ods. 2 smernice 2014/40 o tom, či výrobok má alebo nemá charakteristickú arómu.
   Článok 11
   Paralelné postupy
   1.   Hneď ako iniciujúci členský štát prijme rozhodnutie, môžu sa obnoviť pozastavené vnútroštátne postupy týkajúce sa rovnakého výrobku. Ak niektorý členský štát, v ktorom sa rovnaký výrobok uvádza na trh, nesúhlasí s rozhodnutím iniciujúceho členského štátu, oznámi svoje stanovisko Komisii. Komisia uskutoční konzultácie s iniciujúcim členským štátom a ostatnými členskými štátmi, v ktorých sa rovnaký výrobok uvádza na trh. Ak sa na základe týchto konzultácií považuje za potrebné zabezpečiť jednotné uplatňovanie článku 7 ods. 1 smernice 2014/40/EÚ, Komisia začne postup v súlade s článkom 3 ods. 1
   2.   Ak Komisia prijala rozhodnutie, všetky členské štáty zabezpečia, aby sa toto rozhodnutie náležite vykonalo.
   KAPITOLA V

      INFORMÁCIE

   Článok 12
   Dôverné informácie
   1.   Vo svojich oznámeniach môžu výrobcovia a dovozcovia požadovať, aby určité informácie zostali dôverné, pretože predstavujú obchodné tajomstvo alebo sú inak obchodne citlivé. V takom prípade jasne uvedú, o ktoré údaje ide, a svoju žiadosť zdôvodnia.
   2.   Ak sa žiadosť považuje za opodstatnenú, členské štáty a Komisia zabezpečia, aby boli informácie získané na základe tohto nariadenia náležite chránené. Takéto informácie sa vždy oznamujú s použitím mechanizmov, ktoré umožňujú bezpečné zasielanie dôverných informácií.
   Článok 13
   Uverejňovanie rozhodnutí
   Členské štáty a Komisia zverejňujú znenia všetkých rozhodnutí, ktoré nemajú dôverný charakter, prijatých podľa tohto nariadenia.
   KAPITOLA VI

      ZÁVEREČNÉ USTANOVENIA

   Článok 14
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. mája 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 127, 29.4.2014, s. 1.

      (2)  Vykonávacie rozhodnutie Komisie (EÚ) 2016/786 z 18. mája 2016, ktorým sa stanovuje postup na zriadenie a fungovanie nezávislého poradného výboru na pomoc členským štátom a Komisii pri určovaní toho, či tabakové výrobky majú charakteristickú arómu (pozri stranu 79 tohto úradného vestníka).


title: Vykonávacie nariadenie Komisie (EÚ) č. 1279/2013 z  9. decembra 2013 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Aceto balsamico tradizionale di Reggio Emilia (CHOP)]

text:
               11.12.2013

               SK

               Úradný vestník Európskej únie

               L 332/1

         VYKONÁVACIE NARIADENIE KOMISIE (EÚ) č. 1279/2013
   z 9. decembra 2013,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Aceto balsamico tradizionale di Reggio Emilia (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Aceto balsamico tradizionale di Reggio Emilia“ zapísaného do registra na základe nariadenia Rady (ES) č. 813/2000 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) daného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. decembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. ES L 100, 20.4.2000, s. 5.

      (3)  Ú. v. EÚ C 172, 18.6.2013, s. 8.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.8:   Iné výrobky z prílohy I k zmluve (korenie atď.)

      TALIANSKO
      Aceto balsamico tradizionale di Reggio Emilia (CHOP)


title: Vykonávacie nariadenie Komisie (EÚ) 2016/144 z 3. februára 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               4.2.2016

               SK

               Úradný vestník Európskej únie

               L 28/15

         VYKONÁVACIE NARIADENIE KOMISIE (EÚ) 2016/144
   z 3. februára 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. februára 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  EG

                  162,9

                  IL

                  236,2

                  MA

                  86,2

                  TN

                  85,0

                  TR

                  94,8

                  ZZ

                  133,0

                  0707 00 05

                  MA

                  85,6

                  TR

                  166,7

                  ZZ

                  126,2

                  0709 93 10

                  MA

                  46,6

                  TR

                  143,2

                  ZZ

                  94,9

                  0805 10 20

                  EG

                  49,2

                  MA

                  60,2

                  TN

                  45,6

                  TR

                  53,9

                  ZZ

                  52,2

                  0805 20 10

                  IL

                  131,8

                  MA

                  76,3

                  TR

                  102,3

                  ZZ

                  103,5

                  0805 20 30, 0805 20 50, 0805 20 70, 0805 20 90

                  EG

                  72,6

                  IL

                  143,3

                  MA

                  122,8

                  TR

                  71,9

                  ZZ

                  102,7

                  0805 50 10

                  TR

                  99,4

                  ZZ

                  99,4

                  0808 10 80

                  CL

                  86,9

                  US

                  161,8

                  ZZ

                  124,4

                  0808 30 90

                  CL

                  224,0

                  CN

                  69,1

                  TR

                  200,0

                  ZA

                  96,0

                  ZZ

                  147,3

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 892/2011 zo 6. septembra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               7.9.2011

               SK

               Úradný vestník Európskej únie

               L 230/67

         VYKONÁVACIE NARIADENIE KOMISIE (EÚ) č. 892/2011
   zo 6. septembra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 7. septembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. septembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AR

                  33,3

                  EC

                  32,6

                  MK

                  49,0

                  ZZ

                  38,3

                  0707 00 05

                  AR

                  24,2

                  TR

                  113,1

                  ZZ

                  68,7

                  0709 90 70

                  AR

                  40,2

                  EC

                  39,5

                  TR

                  115,1

                  ZZ

                  64,9

                  0805 50 10

                  AR

                  70,0

                  CL

                  78,3

                  MX

                  39,8

                  PY

                  33,5

                  TR

                  66,0

                  UY

                  65,8

                  ZA

                  78,3

                  ZZ

                  61,7

                  0806 10 10

                  EG

                  156,2

                  IL

                  80,3

                  MA

                  175,2

                  TR

                  115,7

                  ZA

                  59,8

                  ZZ

                  117,4

                  0808 10 80

                  CL

                  79,6

                  CN

                  78,7

                  NZ

                  103,6

                  US

                  82,4

                  ZA

                  88,0

                  ZZ

                  86,5

                  0808 20 50

                  CN

                  74,0

                  TR

                  124,8

                  ZA

                  72,6

                  ZZ

                  90,5

                  0809 30

                  TR

                  140,2

                  ZZ

                  140,2

                  0809 40 05

                  BA

                  41,6

                  KE

                  58,0

                  ZZ

                  49,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 507/2012 zo 14. júna 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               15.6.2012

               SK

               Úradný vestník Európskej únie

               L 154/22

         VYKONÁVACIE NARIADENIE KOMISIE (EÚ) č. 507/2012
   zo 14. júna 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. júna 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  55,3

                  MK

                  45,6

                  TR

                  43,1

                  ZZ

                  48,0

                  0707 00 05

                  MK

                  26,2

                  TR

                  114,4

                  ZZ

                  70,3

                  0709 93 10

                  TR

                  99,6

                  ZZ

                  99,6

                  0805 50 10

                  AR

                  106,6

                  BO

                  105,1

                  TR

                  107,0

                  ZA

                  105,2

                  ZZ

                  106,0

                  0808 10 80

                  AR

                  111,8

                  BR

                  87,8

                  CH

                  68,9

                  CL

                  99,3

                  NZ

                  136,4

                  US

                  170,1

                  UY

                  61,9

                  ZA

                  104,5

                  ZZ

                  105,1

                  0809 10 00

                  TR

                  193,3

                  ZZ

                  193,3

                  0809 29 00

                  TR

                  411,8

                  ZZ

                  411,8

                  0809 40 05

                  ZA

                  300,5

                  ZZ

                  300,5

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.